**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**.... 2020 թվականի N ..... - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒ­ՋԵՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱ­ՎԱ­ՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇ­ՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին համապատասխան` Հայաստանի Հանրապետության կառավարությունը *որոշում է.*

1. «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում, N1 հավելվածի N3 աղյուսակում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 3, 4, 5, 9 և 9.1 հավելվածներում կատարել փոփոխություններ` համաձայն NN 1-7 հավելվածների։
2. Սույն որոշմամբ նշված միջոցառումների կատարող հանդիսացող մարմինների ղեկավարներին` Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման N 10 հավելվածում 15-օրյա ժամկետում կատարել սույն որոշումից բխող փոփոխությունները:
3. Սույն որոշումն ուժի մեջ է հրապարակումից հետո՝ անմիջապես:

**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒ­ՋԵՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱ­ՎԱ­ՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇ­ՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը)**

ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է հանրապետության տարածքում կորոնավիրուսային վարակի (COVID-19) հետ կապված ներկայում առկա իրավիճակով և ՀՀ վարչապետի սույն թվականի հունիսի 18-ի № 02/16.7/29788-2020 և սույն թվականի հուլիսի 17-ի №№ 02/16.7/34269-2020 և 02/16.7/34535-2020 հանձնարարա­կաններով:

**Ընթացիկ իրավիճակը և խնդիրները**

Հանրապետության տարածքում ներկայում առկա իրավիճակով պայմանավորված կորոնավիրուսային վարակի (COVID-19) արագ կանխար­գելման, վերահսկման, բուժման և հաղթահարման ապահովման նպատակով անհրաժեշտ միջոցառումների ծախսերը պատշաճ և ժամանակին իրականացնելու նպատակով նախատես­վում է ՀՀ պետական բյուջեի 2020 թվականի 1-ին կիսամյակի համար նախատեսված և փաստացի չֆինանսավորված միջոցները ՀՀ կառավարության պահուստային ֆոնդ ուղղելու վերաբերյալ, հետևյալ գերատեսչությունների մասով.

* նախարարություններ և նախարարություններին ենթակա մարմիններ,
* կառավարությանը ենթակա մարմիններ,
* վարչապետին ենթակա մարմիններ,
* մարզպետարաններ:

**Կարգավորման նպատակը և բնույթը**

Հաշվի առնելով կորոնավիրուսային համավարակով ստեղծված իրավիճակում ՀՀ պետական բյուջեի միջոցների ծախսման արդյունավետության բարձրացման կարևորությունը՝ ՀՀ պետական բյուջեի 2020 թվականի 1-ին կիսամյակի համար վերոհիշյալ մարմինների գծով նախատեսված և փաստացի չֆինանսավորված միջոցները նախատեսվում է ուղղել ՀՀ կառավարության պահուստային ֆոնդ։

**Նախագծի մշակման գործընթացում ներգրավված ինստիտուտները և անձինք**

Կառավարության որոշման սույն նախագիծը կազմվել է ՀՀ Ֆինանսների նախարարության կողմից:

ՏԵՂԵԿԱՆՔ

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումը ինչպես ՀՀ 2020 թվականի պետական բյուջեի, այնպես էլ հա­մայնք­ների բյուջեների եկամուտների և ծախսերի փոփոխություն չի առաջացնում:

ՏԵՂԵԿԱՆՔ

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում:

Նախագծի մշակման համար կիրառված իրավական ակտերն են` «Հայաստանի Հան­րապետության 2020 թվա­կանի պետական բյուջեի մա­սին» ՀՀ օրենք և ՀՀ կառավարության 2019 թվականի դեկտեմբերի 26-ի N 1919-Ն որոշումը: